Document ID: /roh_data/filtered/fineweb-2-filterrobots_roh.jsonl.gz/36871

A Schlarigna do que detaglists pitschens e pü grands e marchos specialisos cun pussibilteds da cumprer aint mangiativas e prodots dal bsögn da minchadi. Sün basa da l’orientaziun al turissem spordschan tschertas butias la pussibilted da cumprer aint eir la dumengia (stagiun ota).
San Murezzan per butias da moda
A San Murezzan chattan amatuors da moda ün dret paradis per cumprer aint: Da Chanel sur Hermès fin Louis Vuitton do que tuot che chi ho ün nom cuntschaint i’l affer da moda internaziunel. Sper numerus Fashion-Stores ho que a San Murezzan eir butias specielas per peidras preziusas, mobiglia da design cun stil, vins squisits ed üna granda schelta da delicatezzas.
Citeds da cumprer Cuira e Chiavenna (I)
Tuot in tuot spordscha la regiun Engiadina San Murezzan üna tscherna cumplaina da marchanzia e servezzans. Las prosmas citeds pü grandas per cumprer aint cun grandas spüertas sun Cuira u eir Chiavenna (Italia).